POZIV JAVNOSTI 
ZA DOSTAVU PRIJEDLOGA I MIŠLJENJA O 
NACRTU ODLUKE O TRGOVINI NA MALO IZVAN PRODAVAONICA I TRŽNICA

RAZLOZI DONOŠENJA AKTA
 Zakonom o trgovini (Narodne novine broj 87/08, 96/08, 76/09, 114/11, 68/13, 30/14, 32/19, 98/19, 32/20 i 33/23) određeno je da se prodaja robe na javno prometnim površinama i prostorima koji imaju pristup s javno prometne površine na štandovima i klupama izvan tržnice na malo, prodaja putem kioska, prodaja putem automata, prigodna prodaja i pokretan prodaja iz vozila može obavljati samo na mjestima koje svojoj odlukom odredi predstavničko tijelo jedinice lokalne samouprave.
U nacrtu Odluke o trgovini na malo izvan prodavaonica na malo i tržnica propisano je sukladno Zakonu o trgovini tko može obavljati prodaju izvan prodavaonica. Osim toga u nacrtu Odluke određena su mjesta za prodaju, vanjski izgled prodajnih objekata i pravo korištenja javnih površina za prodaju izvan prodavaonica.
Budući da je do sada važeća Odluka o trgovini na malo izvan prodavaonica na malo i tržnica bila donijeta još 2014. godine i nije sadržavala sve potrebne odredbe te da je   donošenjem Odluke o ustrojstvu i djelokrugu upravnih odjela  Grada Đakova (Službeni glasnik Grada Đakova broj 5/16 i 14/21) došlo do izmjene naziva upravnih odjela ukazala se potrebna za donošenjem nove odluke. 

 
CILJEVI PROVOĐENJA SAVJETOVANJA
Cilj provođenja savjetovanja sa javnošću je upoznavanje javnosti s nacrtom Odluke o trgovini na malo izvan prodavaonica i tržnica, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da se nacrt Odluke o trgovini na malo izvan prodavaonica i tržnica odnosi na pitanja od interesa za građane.

ROK ZA PODNOŠENJE PRIJEDLOGA I MIŠLJENJA
19. listopada 2023.  -  19. studenog 2023.
ADRESA I NAČIN PODNOŠENJA PRIJEDLOGA I MIŠLJENJA
Pisani prijedlozi i mišljenja dostavljaju se na adresu elektronske pošte: e-savjetovanje@djakovo.hr  ili putem pošte na adresu: Grad Đakovo, Ured gradonačelnika, Trg dr. F. Tuđmana 4, 31400 Đakovo.
Sukladno članku 11. stavku 4. Zakona o pravu na pristup informacijama (Narodne novine, broj 25/13. i 85/15.) po završetku savjetovanja, sva pristigla mišljenja i prijedlozi bit će razmotreni te prihvaćeni ili neprihvaćeni uz obrazloženja i objavljeni u Izvješću o savjetovanju s javnošću. 

